3. परिवर्तन काल (1951–1970) : इस काल में लघुकथा में अच्छा खासा परिवर्तन आया। आदर्शवादिता के कम्बल से निकलकर लघुकथा यथार्थ में झांकने लगी। इसी दौरान गुजरते समय लघुकथा का शिल्प, कथ्य रूप एवं मारक क्षमता में बदलाव होता चला गया। आधुनिक लघुकथा का एक संबल ढाँचा सा बनने लगा। वास्तव में देखा जाये तो आधुनिक लघुकथा की नींव की ईं‍टें इस काल में एकत्र होने लगी थी। लेखकगण भी अपने आपको एक लघुकथाकार मानकर नई–नई शैली में लघुकथाएँ लिखने का प्रयास करने लगे थे।